ডেইলি সিলেট ডেস্ক:: তৃতীয় কুলাউড়া উপজেলা আন্তঃস্কুল বিতর্ক প্রতিযোগিতায় অগ্রণী উচ্চ বিদ্যালয় চ্যাম্পিয়ন হওয়ার গৌরব অর্জন করেছে। ঢাকাস্থ কুলাউড়া উপজেলা সমিতি এবং প্লাটুন টুয়েলভ কুলাউড়ার যৌথ আয়োজনে ৮ সেপ্টেম্বর শনিবার অনুষ্ঠিত বিতর্ক প্রতিযোগিতার চূড়ান্ত পর্বে জালালাবাদ উচ্চ বিদ্যালয়কে হারিয়ে অগ্রণী উচ্চ বিদ্যালয় চ্যাম্পিয়ন হয়। সেরা বক্তা নির্বাচিত হয়েছে একই দলের দলনেতা সাদিয়া তাবাসসুম। ‘কেবল আইনের কঠোর প্রয়োগই মাদক নির্মূল করতে পারে’ বিতর্কের এই বিষয়বস্তুর বিপক্ষে অগ্রণী উচ্চ বিদ্যালয়ের বিতার্কিক মাসুদা আক্তার, জাহিদুল ইসলাম রাহী এবং দলনেতা সাদিয়া তাবাসসুমদের অবস্থান ছিলো। কুলাউড়া নবীন চন্দ্র সরকারি মডেল উচ্চ বিদ্যালয় চত্বরে অনুষ্ঠিত চূড়ান্ত পর্বের বিতর্ক প্রতিযোগিতায় প্রধান অতিথি হিসাবে উপস্থিত থেকে চূড়ান্ত পর্বের বিজয়ীসহ মাসব্যাপী বিতর্কে সকল বিজয়ীদের হাতে পুরস্কার তুলে দেন ঢাকাস্থ কুলাউড়া উপজেলা সমিতির সভাপতি এবং জনপ্রশাসন মন্ত্রণালয়ের অতিরিক্ত সচিব মো. আব্দুর রউফ।